ระเบียบคณะกรรมการจัดรูปที่ดินกลางว่าด้วยการกำหนดขั้นตอนและระยะเวลาในการพิจารณาอนุญาตตามมาตรา ๒๖และมาตรา ๔๔แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗พ.ศ. ๒๕๓๗ อาศัยอำนาจตามความในมาตรา ๑๓ (๑๑)แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗และระเบียบสำนักนายกรัฐมนตรี ว่าด้วย การปฏิบัติราชการเพื่อประชาชนของหน่วยงานของรัฐพ.ศ. ๒๕๓๒ ข้อ ๙ คณะกรรมการจัดรูปที่ดินกลางออกระเบียบเพื่อกำหนดขั้นตอนและระยะเวลาการปฏิบัติราชการเพื่อประชาชนไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยการกำหนดขั้นตอนและระยะเวลาในการพิจารณาอนุญาตตามมาตรา๒๖ และมาตรา ๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ พ.ศ. ๒๕๓๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้วัน หมายความว่า วันทำการปกติของหน่วยงานของรัฐอนุกรรมการ หมายความว่าอนุกรรมการพิจารณาการปฏิบัติเกี่ยวกับกฎหมายตามพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ข้อ ๔เมื่อมีผู้ขออนุญาตจำหน่ายหรือก่อให้เกิดภารติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดินตามมาตรา ๒๖ หรือขออนุญาตโอนสิทธิในที่ดินตามมาตรา ๔๔แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ ให้สำนักงานจัดรูปที่ดินจังหวัดรับคำขออนุญาตดังกล่าวและบันทึกตรวจสอบคุณสมบัติว่าเป็นไปตามหลักเกณฑ์ที่กำหนดไว้ในระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่าย หรือก่อให้เกิดภารติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ หรือระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ (ฉบับที่ ๑) พ.ศ. ๒๕๓๖หรือไม่ ตลอดจนตรวจสอบเอกสาร หลักฐานต่าง ๆ ที่ผู้ขออนุญาตแนบมากับคำขออนุญาตพร้อมออกใบรับเรื่องให้แก่ผู้ขออนุญาตให้แล้วเสร็จภายใน๑ วัน นับแต่วันที่ได้รับคำขอการนับระยะเวลาการปฏิบัติราชการตามระเบียบนี้ไม่รวมระยะเวลาที่สำนักงานจัดรูปที่ดินจังหวัดหรือนายอำเภอหรือปลัดอำเภอผู้เป็นหัวหน้าประจำกิ่งอำเภอท้องที่ซึ่งที่ดินนั้นตั้งอยู่คืนคำขอให้ประชาชนผู้ยื่นคำขอไปดำเนินการแก้ไขในกรณีคำขอนั้นไม่ถูกต้องหรือไม่สมบูรณ์ข้อ ๕ให้สำนักงานจัดรูปที่ดินจังหวัด บันทึกสอบสวนรายละเอียดเกี่ยวกับที่ดิน เจ้าของที่ดินผู้ขออนุญาต ผู้เกี่ยวข้อง เหตุผลและความจำเป็นในการขออนุญาตและความเห็นของสำนักงานจัดรูปที่ดินจังหวัดพร้อมทั้งจัดทำเอกสารประกอบระเบียบวาระการประชุมเสนอคณะกรรมการจัดรูปที่ดินจังหวัดเพื่อพิจารณาอนุญาตและแจ้งผลการพิจารณาของคณะกรรมการจัดรูปที่ดินจังหวัดไปยังผู้ขออนุญาตหรือพนักงานเจ้าหน้าที่ผู้มีอำนาจหน้าที่จดทะเบียนสิทธิและนิติกรรมตามประมวลกฎหมายที่ดินแล้วแต่กรณีภายใน ๖๐ วัน นับแต่วันที่ได้รับคำขอข้อ ๖การขออนุญาตจำหน่ายหรือก่อให้เกิดภารติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดินตามมาตรา๒๖ แห่งพระราชบัญญัติจัดรูปที่ดินเพื่อการเกษตรกรรม พ.ศ. ๒๕๑๗เฉพาะที่ดินที่มิได้ใช้เพื่อการก่อสร้างจัดรูปที่ดินซึ่งผู้ว่าราชการจังหวัดเป็นผู้พิจารณาอนุญาตแทนคณะกรรมการจัดรูปที่ดินกลางให้หัวหน้าสำนักงานจัดรูปที่ดินจังหวัดหรือนายอำเภอท้องที่ในกรณีที่ยังไม่มีสำนักงานจัดรูปที่ดินจังหวัดในท้องที่จังหวัดนั้นเป็นผู้ตรวจสอบและรายงานความเห็นต่อผู้ว่าราชการจังหวัดเพื่อพิจารณาอนุญาตภายใน ๑๕ วัน นับแต่วันที่ได้รับคำขอผู้ว่าราชการจังหวัดจะพิจารณาอนุญาตภายใน ๑๕วัน นับแต่วันที่ได้รับรายงานและให้หัวหน้าสำนักงานจัดรูปที่ดินจังหวัดหรือนายอำเภอท้องที่แล้วแต่กรณี แจ้งผลการพิจารณาของผู้ว่าราชการจังหวัดให้ผู้ขออนุญาตทราบ ภายใน ๕วัน นับแต่วันที่ทราบผลการพิจารณาของผู้ว่าราชการจังหวัดข้อ ๗การขออนุญาตจำหน่ายหรือก่อให้เกิดภารติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดินตามมาตรา๒๖ และการขออนุญาตโอนสิทธิในที่ดินตามมาตรา ๔๔แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ ที่ต้องนำเสนอคณะกรรมการจัดรูปที่ดินกลางเป็นผู้พิจารณาอนุญาตเป็นรายๆ ไปนั้น ให้สำนักงานจัดรูปที่ดินจังหวัดแจ้งผลการพิจารณาของคณะกรรมการจัดรูปที่ดินจังหวัดพร้อมข้อมูลรายละเอียดเอกสารหลักฐานต่าง ๆ ให้สำนักงานจัดรูปที่ดินกลางนำเสนออนุกรรมการและคณะกรรมการจัดรูปที่ดินกลางเพื่อพิจารณาอนุญาตพร้อมทั้งแจ้งผลการพิจารณาของคณะกรรมการจัดรูปที่ดินกลางให้แก่ผู้ขออนุญาตทราบภายใน ๙๐ วัน นับแต่วันที่ได้รับคำขอข้อ ๘ในท้องที่จังหวัดใดยังมิได้มีการจัดตั้งสำนักงานจัดรูปที่ดินจังหวัดขึ้นให้นายอำเภอหรือปลัดอำเภอผู้เป็นหัวหน้าประจำกิ่งอำเภอท้องที่ซึ่งที่ดินนั้นตั้งอยู่เป็นผู้ตรวจสอบคุณสมบัติของผู้ขออนุญาตและรายงานความเห็นต่อผู้ว่าราชการจังหวัดเพื่อพิจารณาอนุญาตโดยปฏิบัติตามข้อ๖ ของระเบียบนี้โดยอนุโลมข้อ ๙ถ้าโดยสภาพแห่งเรื่องไม่อาจปฏิบัติราชการภายในกำหนดเวลาตามระเบียบนี้ได้ให้สำนักงานจัดรูปที่ดินกลางขออนุมัติต่อรัฐมนตรีว่าการกระทรวงเกษตรและสหกรณ์เพื่อกำหนดระยะเวลาตามที่จำเป็นและสมควรแก่สภาพแห่งเรื่องเป็นกรณีๆ ไปข้อ ๑๐ให้หัวหน้าสำนักงานจัดรูปที่ดินกลาง เป็นผู้รักษาการตามระเบียบนี้และมีอำนาจตีความวินิจฉัยปัญหาเกี่ยวกับการปฏิบัติตามระเบียบนี้รวมทั้งให้มีอำนาจออกประกาศกำหนดรายละเอียดเพื่อปฏิบัติการให้เป็นไปตามระเบียบนี้ประกาศ ณ วันที่ ๕ สิงหาคม พ.ศ. ๒๕๓๗นิพนธ์พร้อมพันธุ์รัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลางพรพิมล/พิมพ์๒๔ กรกฎาคม๒๕๔๔ศิรวัชร์/ปรับปรุง๓๑ กรกฎาคม๒๕๖๐[๑] ราชกิจจานุเบกษาเล่ม ๑๑๑/ตอนพิเศษ ๓๖ ง/หน้า ๑๖/๑ กันยายน ๒๕๓๗